armvectores/hy_wikipedia_2023 huggingface dataset:
Այնթապի գավառակ

Անվան այլ կիրառումների համար տե՛ս՝ Այնթապ (այլ կիրառումներ)Այնթապ, գավառակ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Բայազետի գավառի կենտրոնական մասում։
Այնթապը տարածքով համապատասխանում է Ծաղկոտն գավառին։ Կենտրոնը Այնթապ գյուղաքաղաքն էր։ Տարածքով Այնթապի գավառը հավասար է Բայազետի գավառակին։


== Կլիմա ==
Ունի բարեխառն կլիմա։


== Աշխարհագրություն ==
Ջուրն առատ է, հողը բերրի է։ Ունի ծաղկավետ արոտներ։


== Պատմություն ==
1915-1918 թվականներին հայերի մեծ մասը բնաջնջվեց Մեծ Եղեռնի պատճառով։ Ողջ մնացածների մի մասը կարողացավ ապաստանել Արևելյան Հայաստանում։


== Բնակչություն ==
XIX դարի վերջին ուներ 80 բնակավայր՝ 3900 բնակչով։


== Տնտեսություն ==
Բնակչության զբաղմունքը անասնապահությունն ու արհեստագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վիբեկե Սքոֆթերուդ

Վիբեկե Սքոֆթերուդ (նորվ.՝ Vibeke Westbye Skofterud, ապրիլի 20, 1980(1980-04-20), Ասքիմ, Էստֆոլդ, Նորվեգիա - հուլիսի 29, 2018(2018-07-29), Hove, Արդենալ, Նորվեգիա), նորվեգացի դահուկորդուհի է, օլիմպիական չեմպիոն, աշխարհի կրկնակի չեմպիոն։ Իր բոլոր մեդալները նվաճել է էստաֆետայի կազմում։


== Մարզական կարիերա ==
2000 թվականին Անվաչմուշկային դահուկների աշխարհի առաջնությանը նվաճել է հինգ ոսկե և մեկ արծաթե մեդալ։
2000 թվականին Վիբեկեն իր նորամուտն է տոնել Աշխարհի գավաթում, և 2001 թվականի դեկտեմբերին նշել է իր առաջին հաղթանակը Աշխարհի գավաթի մրցափուլերում՝ էստաֆետում։ Ներկա դրությամբ նա ունի 12 հաղթանակ Աշխարհի գավաթի մրցափուլերում, և բոլորը էստաֆետում։ Աշխարհի գավաթում անձնական մրցումներում հաղթանակ չունի, բայց յոթ անգամ բարձրացել է պատվո հարթակ։
2002 թվականին մասնակցել է Սոլթ Լեյք Սիթիի Օլիմպիական խաղերին և գրանցել է հետևյալ արդյունքները՝ սպրինտ 21-րդ հորիզոնական, մասս-մեկնարկ 15 կմ 28-րդ հորիզոնական, հետապնդում 5+5 կմ 28-րդ հորիզոնական, 30 կմ դասական 8-րդ հորիզոնական։
2010 թվականին Վանկուվերի Օլիմպիական խաղերին դարձավ օլիմպիական չեմպիոն էստաֆետում, իսկ անհատական մրցաշարերում գրանցեց հետևյալ արդյունքները՝ 10 կմ 22-րդ հորիզոնական, հետապնդում 7,5+7,5 հրաժարվել է մասնակցել։
Աշխարհի առաջնություններում իր կարիերայի ընթացքում նվաճել է երկու ոսկե մեդալ, մեկ արծաթ և մեկ բրոնզ, և բոլորը էստաֆետում։ Ընդհանուր առմամբ մասնակցել է հինգ աշխարհի առաջնությունների։


== Կենսագրություն ==
2005 թվականին Վիբեկե Սքոֆթերուդը հրաժարվեց նկարվել նորվեգական FHM տղամարդկանց ամսագրում, քանի որ նրա վրա մեծ ճնշում էր գործադրում Նորվեգիայի դահուկային ֆեդերացիան։ 2004 թվականին նրանից գողացան նոթբուքը, որում գտնվում էր նուրբ բովանդակությամբ նրա նկարները, որոնցից մի քանիսը ավելի ուշ տեղադրվեցին ինտերնետում, ինչը առաջացրեց բուռն ռեակցիա հասարակության շրջանակներում։  Վիբեկե Սքոֆթերուդը ունի կերակրի ընդուման խախտումներ, ինչը նրա խոսքերով ստիպել է նրան բաց թողնել մի շարք մեկնարկներ։ Սքոֆթերուդը լեսբուհի է և 2008 թվականից բնակվում է ընկերուհու հետ միասին, չնայած մինչ այդ ավանդական սեռական կողմնորոշում ուներ։


== Հաջողություններ ==


=== Ձմեռային Օլիմպիական խաղեր ===
2010  Վանկուվեր։ Ոսկի էստաֆետ


=== Աշխարհի առաջնություն ===
2003  Վալ դի Ֆիեմե։ Արծաթ էստաֆետ
2005  Օբերստդորֆ։ Ոսկի էստաֆետ
2007  Սապորո։ Բրոնզ էստաֆետ
2011  Օսլո։ Ոսկի էստաֆետ


=== Թիմային հաղթանակներ Աշխարհի գավաթում ===


== Ծանոթագրություններ ==
Կադաշման-Հարբե Բ

Կադաշման-Հարբե Բ (mu Ka-da-áš-ma-an-Ḫar-be), Բաբելոնի կասսիթական հարստության արքա, ով կառավարել է մոտավորապես մ․թ․ա․ 1227-1225 թթ։ Իր անվան մեջ մտնում է կասսիթական Հարբե աստծո անվանումը, որը համապատասխանում է աքքադական էնլիլին։ Իր նախնիները անհայտ են, հավանաբար, նա եղել է ասորեստանյան դրածոն։
1 ու կես տարվա կառավարումից հետո, նա տապալվել է էլլամցիների նոր արշավանքի հետևանքով։
Գիյոմ Ֆրանսուա Լոպիտալ

Գիյոմ Ֆրանսուա Լոպիտալ, (ֆր.՝ Guillaume François Antoine, marquis de L'Hôpital, 1661[…], Փարիզ - փետրվարի 2, 1704(1704-02-02), Փարիզ), ֆրանսիացի մաթեմատիկոս, մաթեմատիկական անալիզի առաջին դասագրքի հեղինակ, մարքիզ։


== Կենսագրություն ==
Հարուստ ծնողների զավակ էր (նա սերում էր հայտնի տոհմից և հանդիսանում էր կանցլեր դե Լոպիտալի բարեկամը)։ Մարկիզ Լոպիտալը սկզբից ընդունվեց զինվորական ծառայության, սակայն թույլ տեսողության պատճառով շուտով թողեց այն և իրեն նվիրեց գիտություններին։ Նա Փարիզի գիտությունների ակադեմիայի անդամ էր, Մալբրանշի գիտական խմբակի մասնակից։ Ամուսնացած է եղել Մարի-Շարլոտ դե Ռոմիյ դե լա Շենելյեի հետ (ֆր.՝ Marie-Charlotte de Romilley de la Chesnelaye), որը նույնպես զբաղվում էր մաթեմատիկայով։
1690-ական թվականներին նա Լայբնիցի դպրոցում աչքի ընկավ մի նոր մեթոդով, որի հետ նրան ծանոթացրել էր Յոհան Բեռնուլին 1692 թվականին, երբ հյուրընկալվել էր  Լոպիտալի Փարիզյան կալվածքում։
Լոպիտալի գլխավոր վաստակը մաթեմատիկական անալիզի առաջին համակարգված սահմանումն էր, որը նա տվեց իր «Անվերջ փոքրերի վերլուծություն» ակնարկում (ֆր.՝ Analyse des infiniment petits pour l'intelligence des lignes courbes, 1696): Այս գրքում, առանձին հարցերը, որոնք նախկինում ցրված էին տարբեր ժամանակներում տեղ գտած հրապարակումներում, հավաքված և բերված էր ներդաշնակ մի ամբողջության, ինչպես նաև տրված էր Լոպիտալի կանոնը։ Նախաբանում Լոպիտալը նշում է, որ առանց ամաչելու նա օգտվել է Լայբնիցի և Բեռնուլի եղբայրների հայտնագործություններից և «ոչ մի բան չունի՝ ընդդեմ իրենց հեղինակային իրավունքի պաշտպանության պահանջի»։ Ժամանակակիցները տարակուսում էին նրանից, որ Յոհան Բեռնուլին պահանջներ էր ներկայացրել Լոպիտալի բոլոր աշխատությունների համար։
Լոպիտալի մյուս հայտնի աշխատությունը («Traité analytique des sections coniques») «Կոնաձև հատվածների վերլուծական տրակտատ»-ն է, որը տպագրվել է 1707 թվականին։ Լոպիտալին են պատկանում նաև մի շարք խնդիրների լուծումներ, այդ թվում նաև գլորման ամենակարճ ժամանակի կորը, այն կորը, որի վրայով պետք է շարժվի շղթային ամրացված և հենակետը հավասարակշռության մեջ պահող բեռը։ Այս խնդիրների լուծումն օգնեց նրան լինել Նյուտոնի, Լայբնիցի և Յակոբ Բեռնուլիի շարքերում։


== Աշխատանքներ ==
Лопиталь. Анализ бесконечно малых. М.-Л.: ГТТИ, 1935 // Мат. анализ на EqWorld


== Տես նաև ==
Մաթեմատիկական անալիզ
Լոպիտալի կանոն


== Ծանոթագրություններ ==
Սպիտակ (գետ, Սևջուրի վտակ)

Անվան այլ կիրառումների համար տե՛ս՝ Սպիտակ (այլ կիրառումներ)Սպիտակ, գետ Հայաստանի Լոռու մարզում։ Սկիզբ է առնում Չքնաղի լեռների հյուսիսային լանջերից և Ուրասար գյուղի մոտ ձախից միախառնվում Սևջուր գետին։ Երկարությունը 12 կմ է։


== Ծանոթագրություններ ==
Ջիվան Շմավոնյան

Ջիվան Մամբրեի Շմավոնյան (հունվարի 1, 1918(1918-01-01), Արգել, Հայաստան - ապրիլի 30, 1982(1982-04-30), Երևան, Հայկական ԽՍՀ, ԽՍՀՄ), հայ կուրորտաբան։ Բժշկական գիտությունների դոկտոր (1968), պրոֆեսոր (1969)։


== Կենսագրություն ==
Ջիվան Շմավոնյանը ծնվել է 1918 թվականին Կոտայքի մարզի Արգել գյուղում։ 1941 թվականին ավարտել է Երևանի բժշկական ինստիտուտը։ 1949-1951 թվականներին եղել է ՀԽՍՀ առողջապահության նախարարության 4-րդ բուժական վարչության գլխավոր բժիշկ, 1959-1961 թվականներին` Հայաստանի Կուրորտային գլխավոր վարչության պետ, 1962-1963 թվականներին` Աշխատանքի հիգիենայի և պրոֆեսիոնալ հիվանդությունների գիտահետազոտական ինստիտուտի տնօրեն,  Կուրորտաբանության և ֆիզիոթերապիայի գիտահետազոտական ինստիտուտի առողջարանների կազմակերպման բաժնի, 1962-1964 թվականներին` ստամոքսաաղիքաբանության բաժանմունքի, 1964-1982 թվականներին` Հայաստանի պետական մանկավարժական ինստիտուտի քաղաքացիական պաշտպանության և բժշկագիտության ամբիոնի վարիչ։ Ուսումնասիրել է ստամոքսաղիքային համակարգի վրա «Սևան» և «Հանքավան» հանքային ջրերի բուժիչ ազդեցությունը։
1972-1982 թվականներին եղել է ՀԽՍՀ ստամոքսաղիքաբանների գիտական ընկերության հիմնադիր-նախագահ։
Մահացել է 1982 թվականին Երևանում։ Թաղված է Շահումյանի գերեզմանատանը։


== Հիշատակ ==
1986 թվականին հիմնադրված Հանքավանի առողջարաններից մեկը 1997 թվականին կոչվել է պրոֆեսոր Ջիվան Շմավոնյանի անունով ։


== Ծանոթագրություններ ==
Պյոտր Դոբրոսերդով

Պյոտր Դոբրոսերդով (ռուս.՝ Пётр Тимофе́евич Добросе́рдов, հունվարի 17, 1947(1947-01-17), Մոսկվա, ԽՍՀՄ - 2006), խորհրդային և ռուս դիվանագետ։ Արտակարգ և լիազոր դեսպան (2005 թվականի հունիսի 5)։


== Կենսագրություն ==
1970 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1971 թվականից զբաղվում է դիվանագիտական գործունեությամբ։

1996 թվականի սեպտեմբերի 25-ից մինչև 2000 թվականի ապրիլի 28-ը Մակեդոնիայում եղել է Ռուսաստանի Դաշնության արտակարգ և լիազոր դեսպան։
2000 թվականից մինչև 2006 թվականը եղել է Ռուսաստանի Դաշնության արտաքին գործերի նախարարության հատուկ հանձնարարականների դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի հոկտեմբերի 16)։
1-ին դասի արտակարգ և լիազոր դեսպանորդ (1996 թվականի սեպտեմբերի 18)։
Արտակարգ և լիազոր դեսպան (2005 թվականի հունիսի 5)։


== Ծանոթագրություններ ==


== Արտաքին հղումներ ==
Կենսագրությունը Մակեդոնիայում Ռուսաստանի դեսպանատան կայքում
Աճպարար (ֆիլմ)

Անվան այլ կիրառումների համար տե՛ս՝ Աճպարար (այլ կիրառումներ)Աճպարար, 1989 թվականին նկահարանված հայկական ֆիլմ։ Հիմքում Թ. Մաննի «Մարիոն և աճպարարը» նովելի դեպքերն են։


== Սյուժե ==
Եկվոր աճպարարը կոլեկտիվ հիպնոսացման սեանս է անցկացնում, որն ի հայտ է բերում քաղաքի բնակիչների շրջանում որոշակի փոփոխությունների։


== Դերերում ==
Աննա Էլբակյան
Կարեն Ջանիբեկյան
Ա. Փոլադով
Ռազմիկ Արոյան


== Տես նաև ==
Հայկական ֆիլմերի ցանկ


== Ծանոթագրություններ ==
Խաթունիկ

Խաթունիկ, հայկական իգական անուն։ Խաթուն անվան հայաձև փաղաքշական ձևն է։ Մեկ անգամ գործածվել է անթվական մի հիշատակարանում։


== Ծանոթագրություններ ==
Կարադեգին Լեռնային

Կարադեգին Լեռնային, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 101 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բարակոնի եկեղեցի

Բարակոնի (վրաց.՝ ბარაკონი), Բարակոնի աստվածամոր եկեղեցի։ Հին-վրացական քանդակագործության նմուշ, հուշանմուշ։ Գտնվում է Ամբրոլաուրիի մունիցիպալիտետի Ռաչա շրջանի Ցեսի գյուղում։ Կառուցվել է Ավթանդիլ Շուլավրելու կողմից 1753 թվականին։ Եկեղեցին կառուցվել է խաչի ձևով։ Ներսից պատերը ամրացված են պտուտակներով և անկյունային հարմարանքներով։ Ավելի հին մասը՝ հարավային մասն է։ Եկեղեցու բակում գտնվում է գյուղական գերեզմանոցը։


== Պատկերասրահ ==

		


== Ծանոթագրություններ ==
Յասենովկա (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ ՅասենովկաՅասենովկա (ուկրաիներեն՝ Ясенівка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Յասենովկա գյուղում բնակվում էր 216 մարդ։ Բնակավայրը զբաղեցնում է 1303 կմ² տարածք։ Բնակչության խտությունը կազմում էր 165,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զաբելինո (այլ կիրառումներ)

Զաբելինո, կարող է վերաբերել՝

Զաբելինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Զաբելինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Զաբելինո - գյուղ Ռուսաստանի Սմոլենսկի մարզի Սիչովսկի շրջանի կազմում։
Արխիպ Տեսլենկո

Արխիպ Եֆիմովիչ Տեսլենկո (ուկրաիներեն՝ Архип Юхимович Тесленко, մարտի 2 (14), 1882 կամ 1882, Lokhvitsky Uyezd, Պոլտավայի նահանգ, Ռուսական կայսրություն - հունիսի 28 (հուլիսի 11), 1911 կամ 1911, Պոլտավայի նահանգ, Ռուսական կայսրություն), ուկրաինացի գրող։


== Կենսագրություն ==
Արխիպ Տեսլենկոն ծնվել է 1882 թվականին Պոլտավայի մարզի Խարկովցի գյուղում, աղքատ գյուղացու ընտանիքում։ Ծնողները, չնայած իրենց աղքատությանը, աշխատում են որդուն կրթություն տալ։ 1897 թվականի փետրվարին Տեսլենկոյի «հերետիկոսության ու ազատամտության» համար վտարվել է տեղի ծխական դպրոցից։ Այնուհետև կուլակների մոտ բատրակություն է արել, աշխատել որպես գրագիր, հեռագրիչ։ 1904-1905 թվականներին Տեսլենկոն գրել է մի շարք պատմվածքներ գյուղական չքավորության կյանքից, որոնք տպագրվել են 1907 թվականին։ 1905 թվականին Տեսլենկոյին ձերբակալում են գյուղացիների մեջ հեղափոխական թռուցիկներ տարածելու համար։ Հինգ շաբաթ նա նստում է բանտում։ Բանտից ազատվելուց հետո Տեսլենկոն շարունակում է իր հեղափոխական գործունեությունը։ Կուլակները հետապնդում են նրան, և ստիպված նա փախչում է։ 1906 թվականի հոկտեմբերին նրան կրկին ձերբակալում են և աքսորում Վյատկայի նահանգ։ Աքսորից տանջված, թոքախտով հիվանդ՝ Տեսլենկոն 1910 թվականին վերադառնում է հայրենիք, ապրում ծայրահեղ աղքատության մեջ, բայց և այնպես, շարունակում է իր գրական գործունեությունը։ Չքավոր երիտասարդությունը, շահագործումից ու դաժան ճնշումից խորտակված նրա կյանքը Տեսլենկոյի հիմնական թեման է։


== Հիշատակ ==
Խարկովցի գյուղում հիմնադրվել է Տեսլենկոյի անվան գրական թանգարան։
1974 թվականին Լոխովիցայի շրջկենտրոնում՝ Մշակույթի տան դիմաց բացվել է Արխիպ Տեսլենկոյի հուշարձանը (քանդակագործ՝ Իննա Կոլոմիեց)։
Կիևի այն տանը, որտեղ 1905-1909 թվականներին ապրել է Տեսլենկոն, փակցվել է նրա հուշատախտակը (գրանիտ, ճարտարապետ՝ Ի. Ի. Մակուշենկո)։


== Գրականություն ==
Євшан М. А. Тесленко // ЛНВ. - Ч. 4. - Львів, 1912.
Півторадні В. Архип Тесленко. - К., 1991 1 1956.
Сарана Ф. Бібліографія творів і літератури про А. Тесленка // Архип Тесленко. Твори. - К., 1956.
Смілянська В. Архип Тесленко. - К., 1971.
Степан Процюк про Василя Стефаника, Карла-Густава Юнга, Володимира Винниченка, Архипа Тесленка, Ніку Турбіну / С. Процюк. - Київ : Грані-Т, 2008. - 96 с. - (Серія «Життя видатних дітей»). - ISBN 978-966-465-155-1


== Ծանոթագրություններ ==


== Աղբյուրներ ==
Енциклопедія українознавства. В 10 т. / Гол. ред. В. Кубійович. - Париж; Нью-Йорк: Молоде Життя, 1954-1989
Ստերեոսկոպիկ կինոնկարահանման ապարատ

Ստերեոկոպիկ կինոնկարման ապարատ, երկու օբյեկտիվով կինոնկարահանման ապարատ, որը նախատեսված է ստերեոսկոպիկ կինոնկարահանման համար։ Սովորաբար այդպիսի կինոապարատի հիմք է ծառայում մասնագիտական որեէ կինոնկարահանման ապարատ, որի կառուցվածքում որոշակի փոփոխություններ են կատարվում։ Ստերեոզույգի երկրորդ պատկերը ժապավենի վրա պրոյեկտվում է մի փոքր ցած՝ նույնանման պրիզմային համակարգով հանդերձված երկրորդ օբյեկտիվով։ Այդ կինոապարատի օպտիկական համակարգը ներառնում է պրիզմային գլխադիրներով երկու օբյեկտիվ։ Նկարահանման ժամանակ կինոժապավենի վրա ստանում են ստերեոզույգի աջ և ձախ պատկերները, որոնք դասավորված են մեկը մյուսից վերև։ ժապավենի շարժումը կատարվում է միանգամից կադրի կրկնակի բարձրության չափով։ Պրիզմային տարբեր գլխադիրների օգնությամբ կարելի է փոխել կինոնկարահանման ստերեոբազիսը։ Պատկերի մասշտաբի փոփոխման համար օգտագործում են փոխովի օբյեկտիվներ։ Օբյեկտիվների յուրաքանչյուր զույգը հանդերձված է այնպիսի հարմարանքներով, որոնք հնարավորություն են տալիս միաժամանակ փոխել օբյեկտիվների հարաբերական բացվածքը և իրականացնել նրանց կիզակետումը։ Նախատեսված է օբյեկտիվների օպտիկական առանցքների դիրքը փոփոխելու հնարավորություն, որը թույլ է տալիս համընկեցնելու դիտման ճառագայթները։ Ստերեոկոպիկ կինոնկարման ապարատ․ հանդերձված է ստերեոդիտոցով, որի միջով նկարահանման ժամանակ օպերատորը տեսնում է նկարահանվող օբյեկտների ծավալային պատկերը։ 70 մմ-անոց ժապավենի վրա ստերեոնկարահանում կատարելիս ստերեոզույգի աջ և ձախ պատկերները տեղադրվում են ժապավենի լայնքով՝ կողք կողքի։
(6364) Կասարինի

(6364) Կասարինի (անգլ.՝ Casarini), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 5-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,746582 ա. մ., առավելագույնը մոտենում է 2,0569 ա. մ. հեռավորության վրա և հեռանում 3,4362 ա. մ.։ Արեգակի շուրջ մեկ ամբողջական պտույտ է կատարում 1662,6 երկրային օրվա ընթացքում, իր ուղեծրով շարժվելով միջինում 0,216529 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6364) Կասարինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բար (ավան, Բառի շրջան)

Անվան այլ կիրառումների համար տե՛ս՝ ԲարԲար (ուկրաիներեն՝ Бар), ավան Ուկրաինայի Վիննիցայի մարզի Բառի շրջանում։
2001 թվականի տվյալներով Բար ավանում բնակվում էր 807 մարդ։ Բնակավայրը զբաղեցնում է 3781 կմ² տարածք։ Բնակչության խտությունը կազմում էր 213,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գասկոն

Գասկոն (ֆր.՝ Gascogne, հին պատմական տարածաշրջան Ֆրանսիայում, Օկսիտանիա մարզի մի մասը։


== Աշխարհագրական դիրքը ==
Տարածքն ընդգրկվել է այժմյան Լանդեր, Վերին Պիրենեյներ   Ժեր դեպարտամենտների և  Վերին Գարոն Թարն է Գարոն Լո և Գարոն  դեպարտամենտների հարավային մասերում։
Արևմուտքից ողողվում է Բիսկայան ծոցի ջրերով։


== Պատմություն ==
Տարածքն իր անունը ստացել է բասկերների կողմից, որոնք այստեղ են եկել 6-րդ դարում Պիրենեյներ լեռնաշղթայի հարավային մասից։
602 թվականին դաժան հակամարտության արդյունքում նվաճվել է ֆրանկների կողմից և այդ օրվանից ղեկավարվել է Ակվիտանիի հերցոգների կողմից։ 768 թվականին Կառլ Մեծը Գասկոնը հանձնեց  Լուպա II-ին, որի ժառանգները մի   քանի անգամ դեմ դուրս եկան Կառլ Մեծին և նրա ժառանգներին։
872 թվականին Գասկոնը փաստացի առանձնացվեց Ֆրանսիայից և հերցոգ ընտրվեց Լուպա II-ի ժառանգներից մեկը։ 1058 թվականին, երբ Գասկոնի հերցոգը դարձավ Աքվիտանիայի հերցոգ, Գասկոնը մտավ Աքվիտանիայի մեծ թագավորության կազմի և բաժանեց վերջինիս ճակատագիրը․ 1154 թվականից մինչև 1453 թվականն  այն պատկանում էր Անգլիային, հետո անցավ Ֆրանսիային։


== Հայտնի գասկոնցիներ ==
Հենրի IV,Ֆրանսիայի թագավոր
Ժան-Արման դյու Պեյրե, Տրևիլի կոմս, կապիտան-լեյտենանտ, ֆրանսիական թագավորական հրացանակիր
Շառլ Օժյե դը Բաց դը Կաստելմոր՝ դուքս դ'Արտանյան, թագավորական հրացանակիր
Ժան Բատիստ Բեռնադոտ, (հայտնի է Կարլ XIV Յուհան անվամբ)  Ֆրանսիայի մարշալ, Շվեդիայի թագավոր Կարլ XIV Յուհան անվամբ), Բեռնադոտների դինաստիայի հիմնադիրը։
Յոախիմ Մյուրատ,   ֆրանսիական ռազմական գործիչ, Ֆրանսիայի մարշալ, Նեապոլի թագավոր


== Ծանոթագրություններ ==


== Գրականություն ==
«Гасконь»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Չումակի (ավան, Շախտյորսկի քաղաքային խորհուրդ)

Անվան այլ կիրառումների համար տե՛ս՝ ՉումակիՉումակի (ուկրաիներեն՝ Чумаки), ավան Ուկրաինայի Դոնեցկի մարզի Շախտյորսկի քաղաքային խորհուրդում։
2001 թվականի տվյալներով Չումակի ավանում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լևոն Էսաճանյան

Լևոն Սողոմոնի Էսաճանյան (1890, Շապին Գարահիսար, Գիրեսունի մարզ, Թուրքիա - դեկտեմբերի 30, 1935(1935-12-30), Աթենք, Հունաստան), հայ բանաստեղծ, մշակութային գործիչ։
Կրթությունն ստացել է Կոստանդնուպոլսում, 1922 թվականից հաստատվել է Աթենքում, զբաղվել ուսուցչությամբ։


== Ստեղծագործություններ ==
Այրած քնար մը Բինկեանի մոխիրներուն վրայ, բանաստեղծությունների ժողովածու, 1909։
Փանդիռ, բանաստեղծությունների ժողովածու, 1911։
Եղիա Տէմիրճիպաշեան, ուսումնասիրություն, 1909։
Դանիել Վարուժան, ուսումնասիրություն,1919։
Մինաս Չերազ, ուսումնասիրություն, 1928։


== Ծանոթագրություններ ==
Արտաշես Անտոնյան (մարզական մեկնաբան)

Անվան այլ կիրառումների համար տե՛ս՝ Արտաշես Անտոնյան (այլ կիրառումներ)Արտաշես Սարգսի Անտոնյան (հուլիսի 12, 1981(1981-07-12), Երևան, Հայկական ԽՍՀ, ԽՍՀՄ), հայ մարզական մեկնաբան։ Նա մեկնաբանել է «Россия 2», «Спорт 1», «Спорт 2» ալիքներում։ Ներկայումս աշխատում է միայն թվարկածներից «Спорт 1» և «Спорт 2» ալիքներում։
Շնաբի

Շնաբի, գյուղ Արևմտյան Հայաստանում, Խարբերդի վիլայեթի Հասանմսուրի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռակպաս

Ռակպաս (Եմվա) (ռուս.՝ Ракпас, Емва), քաղաք Ռուսաստանի Կոմիի հանրապետության Կնյաժպոգոստսկի շրջանի կազմում։
Բնակչությունը ըստ վերջին գրանցված տվյալների կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինչպես ամուսինները դաս տվեցին կանանց

Ինչպես ամուսինները դաս տվեցին կանանց (ռուս.՝ Как мужья жён проучили), մուլտիպիլմիկացիոն ֆիլմ, որը ստեղծվել է «Կիևնաուչֆիլմ» կինոստուդիայում, 1976 թվականին։


== Սյուժե ==
Երաժշտական ​​զվարճալի մուլտֆիլմում կյանքի են կոչվում ուկրաինական ժողովրդական կտավի վրա ասեղնագործված կերպարները։ Գործողությունը տեղի է ունենում ուկրաինացի, ռուս և բելառուս կանանց (ազգությունը որոշվում է լեզվով և արտաքին հագուստով), որոնք ցանկանում են փոխել իրերի դրությունն իրենց ընտանիքներում և նրանց ամուսինների միջև։ Մւլտֆիլմ այն մասին է, թե ամուսինների հնարքներն ինչի կարող են հանգեցնել և ինչպես է վերադարձնել ընտանեկան երջանկությունը։


== Նկարահանող խումբ ==
Սցենար և բեմադրություն՝ Իրինա Գուրվիչ
Բեմադրող նկարիչ՝ Էդուարդ Կիրիչ
Կոմպոզիտոր՝ Բորիս Բուևսկի
Նկարիչ դերասաններ՝ Նատալյա Մարչենկովա, Պեդան, Ադոլֆ Մելենտիևիչ
Օպերատոր՝ Անատոլի Գավրիլով
Հնչյունային օպերատոր՝ Ի. Մոյժես
Նկարիչներ՝ Օ. Օրիմեց, Իրինա Սմիրնովա, Նատալյա Գորբունովա
Օգնականներ՝ Օ. Մալովա, Օ. Դերյաժնայա, Մ. Չերկասկայա, Ս. Լեշչենկո
Խմբագիր՝ Սվետլանա Կուցենկո
Տնօրեն՝ Իվան Մազեպա


== Հետաքրքիր փաստեր ==
«Ինչպես էին կանայք վաճառում իրենց ամուսիններին» մուլտֆիլմի մի յուրատեսակ թեմատիկ շարունակությունն է։
Գրաֆիկական լուծման մեջ օգտագործվում են ժողովրդական ասեղնագործության մոտիվներ։


== Վերաթողարկում DVD ձևաչափով ==
Մուլտֆիլմը DVD ձևաչափով վերաթողարկվել է «Բարի գիշեր երեխաներ» հավաքածուի 14-րդ թողարկման մեջ։


== Մուլտֆիլմի մասին ==


== Ծանոթագրություններ ==


== Արտաքին հղումներ ==
«Ինչպես ամուսինները դաս տվեցին կանանց» մուլտֆիլմը «Անիմատոր.ռու» կայքում
Ինչպես ամուսինները դաս տվեցին կանանց — 1976 — InfoClass.Ru կայքում
Մարկ Ագիրե

Մարկ Էնթոնի Ագիրե (անգլ.՝ Mark Anthony Aguirre, դեկտեմբերի 10, 1959(1959-12-10), Չիկագո), ամերիկացի նախկին բասկետբոլիստ, թեթև հարձակվող։ Մարզական կարիերայում հանդես է եկել Բասկետբոլի ազգային ասոցիացիայի (NBA) «Դալաս Մավերիքս» «Դետրոյթ Փիստոնս» և «Լոս Անջելես Կլիպերս» ակումբներում։


== Արտաքին հղումներ ==
Էջը NBA.com կայքում (անգլ.)
Վիճակագրությունը Databasebasketball.com կայքում Archived 2006-09-03 at the Wayback Machine.(անգլ.)
Սասանովկա

Սասանովկա (ուկրաիներեն՝ Сасанівка), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Սասանովկա գյուղում բնակվում էր 402 մարդ։ Բնակավայրը զբաղեցնում է 1219 կմ² տարածք։ Բնակչության խտությունը կազմում էր 329,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսկ դուք սիրե՞լ եք երբևէ

«Իսկ դուք սիրե՞լ եք երբևէ» (ռուս.՝ «А вы любили когда-нибудь?»), խորհրդային գեղարվեստական լիամետրաժ գունավոր ֆիլմ, որը նկարահանվել է Իգոր Ուսովի կողմից «Լենֆիլմ» կինոստուդիայում 1973 թվականին։


== Սյուժե ==
Երիտասարդ Միտյան սիրահարվել է Օլյային, բայց Միտյայի մայրը կարծում է, որ նա պետք է սիրի Լիլյային։ Հավատարիմ ընկերները՝ պապիկներն ու տատիկները, օգնության են գալիս սիրահարներին։


== Արտաքին հղումներ ==
Ալլա Մալցևա – Օլյա Նիկոլսկայա, բուժքույր-մատենավար (վոկալը՝ Տաիսիա Կալինչենկոյի)
Գեորգի Վիցին – Յակով Իվանովիչ Նիկոլսկի / Նինա Դմիտրիևնայի մայրը
Վլադիմիր Պուչկով – Դիմա Վդովին
Գեորգի Շտիլ – «շտապօգնության» բժիշկ
Սերգեյ Ֆիլիպով – բժիշկ Միխայիլ Միխայլովիչ / Օլգա Վասիլևնա
Պանտելեյմոն Կրիմով – Յուրի Նիկոլաևիչ Վդովին, Միտյայի հայրը
Լյուդմիլա Շագալովա – Նինա Դմիտրիևնա, Միտյայի մայրը
Ալեքսանդր Ժդանով – Վիտյա
Ելենա Անդերեգգ – Օլյայի մայրը
Նիկոլայ Կրյուկով –  պապիկ երկու թոռների հետ
Լյուբով Տիշչենկո – հավաքարար վարսավիրանոցում
Վիկտոր Կրիվոնոս – հեռուստաներկայացման դերասան
Յուրի Սոլովյով – Լեոնիդ Մարկելովիչ, հայտնի կանացի վարսահարդար
Մարիա Պոլիցեյմակո – էպիզոդ
Եվգենի Սմիրնով – էպիզոդ


== Արձագանքներ ==
Չնայած կատակերգական ժանրի վարպետներով հարուստ ուժեղ դերասանական կազմին՝ ֆիլմը բացասական արձագանքներ է ստացել խորհրդային կինոքննադատների կողմից․ «Իսկ դուք սիրե՞լ եք երբևէ»-ի տիպի կատակերգությունները հանդիսատեսի ստուգումներին չեն դիմանում ոչ միայն այն պատճառով, որ վատ են արվել։ Նրանք անբովանդակ են»։
Կինոքննադատ Ս. Ռասադինը գրել է, որ «ֆիլմը ոչնչի մասին է» և «արտասովոր է գռեհկության չափը»։ Քննադատ Ն. Իլյինան նշել է, որ «կերպարներն անորոշ չեն, սյուժեն խիստ իմաստով բացակայում է», իսկ «եթե չկան ոչ կերպարներ, ոչ սյուժե, ապա որտեղից վերցվեն մտքերը»։


== Նկարահանող խումբ ==
Սցենարի հեղինակներ՝ Օլեգ Միտին, Գեորգի Պոլոնսկի, Կամիլ Իկրամով
Ռեժիսոր՝ Իգոր Ուսով
Օպերատոր՝ Ալեքսանդր Դիբրիվնի
Նկարիչ՝ Իգոր Վուսկովիչ
Կոմպոզիտոր՝ Իգոր Ցվետկով
Բոլոր երգերի տեքստի հեղինակ՝ Յակով Գոլյակով
Ձայն՝ Գրիգորի Էլբերտ


== Ծանոթագրություններ ==


== Գրականություն ==
Рассадин С. Жора с вывихом, или Жестокость пустоты // Искусство кино. — 1974. — № 8. — С. 61—68.
Ильина Н. Безграничные возможности кино // Советский экран. — 1974. — № 24. — С. 7—8.
Кулиджанов Л. О состоянии и задачах советского киноискусства в свете решений XXV съезда КПСС // Искусство кино. — 1976. — № 9. — С. 4—27.


== Արտաքին հղումներ ==
«Իսկ դուք սիրե՞լ եք երբևէ» ֆիլմը «Լենֆիլմ» կինոստուդիայի կայքում
Սովետապատ (Շարուրի շրջան)

Անվան այլ կիրառումների համար տե՛ս՝ Սովետապատ (այլ կիրառումներ)Սովետապատ (այժմ կոչվում ՝ Արփաչայ ադրբ.՝ Arpaçay), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տես նաև ==
Շարուրի շրջան


== Արտաքին հղումներ ==
Սովետապատ (Շարուրի շրջան) բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Redbone (երգ)

«Redbone», ամերիկացի ռեփեր Դոնալդ Գլովերի սինգլը, որը հայտնի է Childish Gambino կեղծանունով։ Թողարկվել է 2016 թվականի նոյեմբերի 17-ին «Awaken, My Love!» երրորդ ստուդիական ալբոմից։ Առաջադրվել է Grammy Award մրցանակի երեք անվանակարգում, ներառյալ Record of the Year-ը 60-րդ արարողության ժամանակ, որոնցից նա հաղթել Է Best Traditional R&B Performance անվանակարգում։ 2021 թվականին երգը ներառվել է բոլոր ժամանակների 500 մեծագույն երգերի ցանկում՝ ըստ Rolling Stone ամսագրի (№ 383)։


== Կոմերցիոն հաջողություն ==
«Redbone»-ը կոմերցիոն մեծ հաջողություն չի ունեցել ԱՄՆ-ում, որտեղ իր դեբյուտը կատարել է միայն 75-րդ հորիզոնականում ամերիկյան Billboard Hot 100 հիթ-շքերթում  2016 թվականի դեկտեմբերի 10-ին։ Բայց ավելի ուշ երգը անսպասելիորեն կրկին հայտնվել է հիթ-շքերթում և հասել 12-րդ հորիզոնականին 2017 թվականի օգոստոսի 19-ին՝ դառնալով բարձրագույն նվաճում կատարողի կարիերայում այն ժամանակ և առաջին թրեքը top 20-ի լավագույն քսանյակում (ավելի ուշ ավելի բարձր արդյունքի է հասել «This Is America» սինգլը); Երգը նաև դարձել է Գամբինոյի առաջին չարթփոփերը մեծահասակների R&B սոուլ-չարթում։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Բիրյուչ (այլ կիրառումներ)

Բիրյուչ, կարող է վերաբերել՝

Բիրյուչ - քաղաք Ռուսաստանի Բելգորոդի մարզի Կրասնոգվարդեյսկի շրջանի կազմում։
Բիրյուչ - գյուղ Ռուսաստանի Վորոնեժի մարզի Տալովսկի շրջանի կազմում։
Մարիանա Բրիդի Կոստա

Մարիանա Բրիդի Կոստա (Mariana Bridi Costa, հունիսի 18, 1988(1988-06-18), Մարեշալ Ֆլորիանու, Էսպիրիտո Սանտո, Բրազիլիա - հունվարի 24, 2009(2009-01-24), Սեռա, Էսպիրիտո Սանտո, Բրազիլիա), հայտնի է նաև որպես Մարի, բրազիլացի մոդել։


== Կենսագրություն ==
Մարիանան իր կարիերան սկսել է 14 տարեկանից՝ մասնակցելով մրցույթների ու նորաձևությանն առնչվող միջոցառումների։ 2006 թվականին 4-րդ տեղն է գրավել Miss World Brazil գեղեցկության մրցույթում։ 2007 թվականին մասնակցել է Miss Bikini International մրցույթին։
Այդ նույն տարում մասնակցել է Հարավային Աֆրիկայում անցկացված Face Of The Universe (Տիեզերքի դեմքը) մրցույթին և ճանաչվել չորրորդը։ Չորրորդ տեղն է գրավել նաև Miss World 2008 մրցույթում։
2008 թվականի դեկտեմբերին Բրիդին հիվանդացել է։ Սկզբում կարծել են, թե քարեր ունի երիկամներում։ Հունվարի սկզբներին ախտորոշել են միզուղիների վարակվածություն, որը գնալով բարդացել է, վերածվել սեպտիկ շոկի, որի պատճառը բակտերիալ վարակն էր, հավանաբար Pseudomonas aeruginosa, որը դժվար է բուժման ենթարկվում, քանի որ դիմադրում է հակաբիոտիկների մեծագույն մասին և աստիճանաբար հանգեցնում է սեփսիսի։
Հիվանդությունը կարճ ժամանակամիջոցում չափազանց խորացել է։ Փորձելով փրկել աղջկա կյանքը՝ հունվարի երկրորդ կեսին կտրել են նրա ոտքերն ու ձեռքերը, ստամոքսի մի մասը։ 


=== Մահը ===
Աղջիկը մահացել է 2009 թվականի հունվարի 24-ին, Espírito Santo հոսպիտալում։ Մահվան պատճառը, ինչպես նշվել է բժիշկների եզրակացության մեջ, եղել է բարդացած, խորացած սեփսիսը, միզուղիների վարակվածությունը, ներքին արնահոսությունը, որը հանգեցրել է մի շարք օրգանների դիսֆունկցիայի։
Այս դեպքը ուշադրություն է գրավել գրեթե աշխարհով մեկ, ցավակցության ու գոտեպնդման և աջակցության հեռագրեր են ստացվել աշխարհի բոլոր ծայրերից ։ Հազարից ավելի մարդ է մասնակցել չափազանց վաղաժամ վախճանված գեղեցիկ աղջկա հուղարկավորությանը։


== Ծանոթագրություններ ==


== Արտաքին հղումներ ==
Պաշտոնական կայքէջը
Personal video of Mariana Bridi on Youtube, located in "Praia do Espelho"
Կոնդենսատոր (այլ կիրառումներ)

Կոնդենսատոր (լատ.՝ condenso —խտացնել),
1. Կոնդենսատոր ջերմատեխնիկայում, ապարատ, որն իրականացնում է նյութի անցումը գազային (գոլորշի) վիճակից հեղուկ կամ բյուրեղային վիճակի։ Կիրառվում է քիմիական տեխնոլոգիայում, ջերմային և սառնարանային տեղակայանքներում՝ աշխատած նյութի կոնդենսացման համար և այլն։ Շոգետուրբինի տեղակայանքներում կոնդենսատորի շնորհիվ շարժիչի ելքում ստացվում է մթնոլորտայինից զգալի ցածր ճնշում՝ տուրբինում աշխատած շոգին ջրով հովացնելու միջոցով։ Հովացնող ջուրը շարժվում է կոնդենսատորի պողպատե իրանում տեղադրված արույրե խողովակներով (մակերեվութային կոնդենսատոր) կամ անմիջապես խառնվում է կոնդենսացվող գոլորշուն (խառնման տիպի կոնդենսատոր)։
2. Կոնդենսատոր էլեկտրական սարք՝ կազմված երկու կամ ավելի էլեկտրոդներից, որոնք բաժանված են դիէլեկտրիկով, վերջինիս հաստությունը շրջադիրների չափերի համեմատ փոքր է։ Կիրառվում է թույլ հոսանքի և ուժային էլեկտրական շղթաներում, որպես կենտրոնացված էլեկտրական ունակություն։ Կախված դիէլեկտրիկի տիպից, շրջադիրների նյութից, կոնստրուկտիվ կատարումից՝ տարբերում են՝ թղթի, օդային, խեցե, թաղանթային, էլեկտրոլիտիկ և այլ կոնդենսատորներ։
Շահիդի գոտի

Շահիդի գոտի կամ մահապարտի գոտի, ինքնագործ պայթուցիկ սարք, որը մահապարտ-ահաբեկիչը հագնում է մարմնի վրա հագուստի տակից՝ ահաբեկչություն իրականացնելու նպատակով։ Հիմնական կիրառման ուղին ինքնապայթեցումն է։


== Պատմություն ==
Առաջին անգամ այս զինատեսակը կիրառվել է «Թամիլ Իլամի ազատագրման վագրեր» ահաբեկչական կազմակերպության կողմից։.
Իսրայելական բանակի գեներալ Ռաֆայել Էյթանը նշում էր, որ առաջին պայթուցիկ «Շահիդի գոտիներից» մեկը հայտնաբերվել է երեք պաղեստինցի ահաբեկիչներից առաջինի մոտ, որոնք ոչնչացվել էին 1974 թ-ի ապրիլի 11-ին Իսրայելի Կիրյաթ Շմոնա բնակավայրի մոտ։ սովետական աղբյուրներում նշվում է մի դեպք, որը տեղի է ունեցել 1982 թ-ի հունիսին լիբանանյան պատերազմի ժամանակ։ Սայդա քաղաքի մոտ գտնվող պաղեստինցի փախստականների Այն ալ Հալվե ճամբարի պաշտպանության ժամանակ որոշ պաշտպաններ գնացին հակահարվածի ընդդեմ Իսրայելի զինվորների՝ «հագնելով պայթուցիկ բաճկոններ, որպեսզի իրենց պայթեցնեն թշնամու շարքերում».
Սակայն այդ ժամանակներում պայթուցիկ բաճկոնը տարածում չգտավ, չնայած զենքի այդ տեսակը հետագայում մեծ տարածում գտավ հատկապես «Համաս» խմբավորման զինյալների մոտ, ինչպես նաև իսլամիստական ծայրահեղական այլ խմբավորումների մեջ։
2000-ական թթ եղել են դեպքեր, երբ այս ինքնագործ պայթուցիկ սարքերը կիրառվել են չեչեն ահաբեկիչների կողմից ( Դուբրովկայում, Բեսլանում և այլ դեպքերում)։


== Ընդհանուր նկարագրություն ==
Հիմնականում «մահապարտի գոտին» իրենից ներկայացնում է լայն կտորե գոտի, որին կարված են մի քանի գլաններ (հիմնականում դրանք ջրի համար նախատեսված խողովակների կտորներ են), որոնք լցված են պայթուցիկ և այրիչ տարրերով (գնդիկավոր առանցքակալ, պտուտակներ, գայկաներ, մեպեր, մետաղալարի հաստ կտորներ) և փոխարկիչի հետ կապված լար, որը սովորաբար գտնվում է ահաբեկչի գրպանում կամ էլ ծոցում։ Ավելի կատարելագործված տարբերակը պատրաստվում է պլաստիկապատ պայթուցիկից և բաղկացած է պայթուցիկի «սալիկներից», որոնք կարված են կտորե գոտու մեջ։ Սալիկները լցված են լինում այրիչ տարրերով։
Հաճախ որպես այրիչ տարրեր օգտագործվում են պլաստիկ ասեղները («ֆլաշեթ»), որոնք չեն հայտնաբերվում մետաղափնտրիչ սարքի կողմից։ Եթե պայթուցիկ սարքի բաղադրության մեջ կան տրոտիլ, տրինիտրաֆենոլ կամ էլ հեքսոգեն, ապա դրանցից կազմված պայթուցիկը իրենից ներկայացնում է փաթեթավորում, որում ասեղները փոխադրված են խոցելի տարրերով։ Շատ հաճախ բաճկոնի փոխարեն օգտագործվում է գոտի, որը սակայն ավելի թուլացնում է պայթյունի հզորությունը։


== Ծանոթագրություններ ==


== Հղումներ ==
Механика живых бомб (сайт WarOnline) Archived 2016-03-15 at the Wayback Machine.
М. Штейнберг. Заряд для «пояса шахида» // «Русский базар», № 17 (417)
Ներե

Ներե (ֆր.՝ Néré), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17257։


== Բնակչություն ==
Համայնքի բնակչությունը 2010 թվականին կազմում էր 753 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ներեի վիճակագրության ազգային ինստիտուտ (ֆր.)
Կարաչի (առողջարան)

Անվան այլ կիրառումների համար տե՛ս՝ Կարաչի (այլ կիրառումներ)Կարաչի, ցեխաբուժական առողջարան, ՌԴ Նովոսիբիրսկի մարզում։ Գտնվում է Բարաբինսկի դաշտավայրի հյուսիսում, Նովոսիբիրսկից 394 Կմ հեռու։ Ամառը տաք է (հուլիսի միջին ջերմաստիճանը՝ 19 °C), ձմեռը՝ ցուրտ (հունվարի միջին ջերմաստիճանը՝ -19 °C), տարեկան տեղումները՝ 270 մմ։ Բուժիչ միջոցները. տղմոտ ցեխը՝ ծծմբաջրածնի մեծ պարունակությամբ և Կարաչի լճի քլորիդ-սուլֆատային նատրիում-մագնեզիումային բնական աղաջուրը և հանքային ջուրը։ Բուժվում են հենաշարժական ապարատի, ծայրամասային նյարդային համակարգի, մարսողության օրգանների և գինեկոլոգիական հիվանդություններով տառապողները։


== Արտաքին հղումներ ==
Պաշտոնական կայք(ռուս.)
Կատարյալ (անձնանուն)

Կատարյալ, հայկական իգական անուն։ Առաջացել է հայերեն կատարյալ բառից։ Համարվում է արաբերեն Թամամ անվան թարգմանությունը։


== Ծանոթագրություններ ==
Հարոլդ Փինթեր

Հարոլդ Փինթեր (անգլ.՝ Harold Pinter, հոկտեմբերի 10, 1930(1930-10-10)[…], Լոնդոն, Միացյալ Թագավորություն - դեկտեմբերի 24, 2008(2008-12-24)[…], Լոնդոն, Միացյալ Թագավորություն), անգլիացի դրամատուրգ, բանաստեղծ, ռեժիսոր, դերասան, հասարակական գործիչ։ Ժամանակակից ամենաազդեցիկ բրիտանացի դրամատուրգներից մեկն է։
2005 թվականին գրականության ոլորտում արժանացել է Նոբելյան մրցանակի պիեսների համար, որոնցում «բացահայտել է ամենօրյա թոթովանքի խորքում ընկած անդունդը և ուղի է գտել բացելու ճնշվածության փակված դռները»։ Ունի Բրիտանական կայսրության ասպետի կոչում, ստացել է բազմաթիվ գրական մրցանականեր, այդ թվում Կաֆկայի, Պիրանդելոյի, Շեքսպիրի պարգևներ, Լոուրենս Օլիվյեի անվան թատերական մրցանակ, «Մոլիեր» ֆրանսիական մրցանակ, եղել է բազմաթիվ եվրոպական համալսարանների պատվավոր դոկտոր։
Սկսած իր առաջին՝ «Սենյակը» (1957) պիեսից Փինթերի գրական գործունեությունը տևել է ավելի քան 50 տարի և ամփոփում է իր մեջ 29 պիես, 27 սցենար, մեծաթիվ սկետչներ (մեկ գործողությամբ կատակերգություն), ռադիո և հեռուստաներկայացումներ, բանաստեղծություններ, մեկ վեպ, պատմվածքներ, էսսեներ, նամակներ, ֆարսե։


== Ծանոթագրություններ ==


== Գրականություն ==
Pinter, Harold. Plays: One | The Birthday Party, The Room, The Dumb Waiter, A Slight Ache, The Hothouse, A Night Out. (London: Methuen, 1983) ISBN 0-413-34650-1 Contains an introductory essay, Writing for the Theatre.
Pinter, Harold. Plays: Two | The Caretaker, The Collection, The Lover, Night School, The Dwarfs. (London: Eyre Methuen, 1979) ISBN 0-413-37300-2 Contains an introductory essay, Writing for Myself.
Pinter, Harold. Plays: Three | The Homecoming, The Tea Party, The Basement, Landscape, Silence. (London: Eyre Methuen, 1978) ISBN 0-413-38480-2


=== Քննադատական գործեր ===
Naismith, Bill (ed.) Harold Pinter: Faber Critical Guide: The Caretaker, The Birthday Party, The Homecoming (London: Faber and Faber, 2000). ISBN 978-0-571-19781-1 Contains introductory essays and explanatory notes.
(3449) Աբել

(3449) Աբել (անգլ.՝ Abell), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 3,080191 ա. մ., առավելագույնը մոտենում է 2,5974 ա. մ. հեռավորության վրա և հեռանում 3,5629 ա. մ.։ Արեգակի շուրջ մեկ ամբողջական պտույտ է կատարում 1974,54 երկրային օրվա ընթացքում, իր ուղեծրով շարժվելով միջինում 0,182321 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3449) Աբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ագարակ Հին

Ագարակ Հին, գյուղ Արևմտյան Հայաստանում, Խարբերդի վիլայեթի Խարբերդի գավառում համանուն դաշտում։ 1914 թվականին ուներ 225 հայ բնակիչ։ Զբաղվում Էին երկրագործությամբ և անասնապահությամբ։ Գյուղում կար եկեղեցի և դպրոց։ Հին Ագարակի հայերը բռնությամբ տեղահանվել են 1915 թվականի Մեծ Եղեռնի ժամանակ։ Նրանցից շատերը զոհվել են բռնագաղթի ճանապարհին և Դեյր Էզ-Զոր անապատում։
Գյուղը եղել է հայաբնակ։ 1914 թվականին ուներ 225 հայ բնակիչ։ Բնակչությունը զբաղվում էր երկրագործությամբ և անասնապահությամբ։ Գյուղն ուներ եկեղեցի և դպրոց։
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել են աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խվոշչևայա (գյուղ, Տրոստյանեցի շրջան)

Խվոշչևայա (ուկրաիներեն՝ Хвощова), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Խվոշչևայա գյուղում բնակվում էր 45 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլայ Բատրանեց

Նիկոլայ Բատրանեց (ռուս.՝ Николай Леонтьевич Батранец, օգոստոսի 1, 1872(1872-08-01) - ոչ վաղ քան 1931), Առաջին համաշխարհային պատերազմի հերոս, Սուրբ Գեորգիի 4-րդ աստիճանի շքանշանի ասպետ։


== Կենսագրություն ==
Կրթությունը ստացել է Կիևի Վլադիմիրյան կադետական կորպուսում։ Ծառայության է անցել 1889 թվականի սեպտեմբերի 1-ին։ Ավարտել է Պավլովյան 1-ին ռազմական ուսումնարանը (1891 թ.): Գործուղվել է 10-րդ հրետանային բրիգադա։ Պոդպորուչիկ (05.08.1891 թ.): Պորուչիկ (10.08.1894 թ.): Շտաբս-Կապիտան (19.07.1898 թ.):
Ավարտել է Գլխավոր Շտաբի Ակադեմիան (1902 թ., 1-ին կարգով)։ 28.05.1902 թվականին ստացել է կապիտանի կոչում, ճամբարային հավաքներն անցել է Վարշավյան զինվորական օկրուգում։ Վաշտի հրամանատարական ցենզը անցել է 205-րդ Իզմաիլովյան ռեզերվային գումարտակում (01.11.1902 թ.-01.05.1904 թ.): Եղել է 69-րդ հետևակային դիվիզիայի շտաբի ավագ համհարզ (03.09.1904 թ.-08.10.1905 թ.), Օդեսայի ռազմական օկրուգի շտաբի ավագ համհարզի օգնական (08.10.1905 թ.-27.06.1906 թ.): 02.04.1906 թվականին ստացել է փոխգնդապետի կոչում, այնուհետև եղել 1-ին Թուրքեստանյան բանակային կերպուսի շտաբի հատուկ հանձնարարություններով շտաբ-սպա (27.06.1906 թ.-02.12.1911 թ.), 18.04.1910 թվականից` գնդապետ։


== Առաջին համաշխարհային պատերազմ ==
19-րդ բանակային կորպուսի շտաբի հատուկ հանձնարարություններով` շտաբ-սպա (02.12.1911 թ.-09.02.1914 թ.): 35-րդ հետևակային դիվիզիայի շտաբի պետ (09.02.1914 թվականից)։ Նեժինսկի 137-րդ հետևակային գնդի հրամանատար։ Պարգևատրվել է Գեորգիևյան զենքով (10.11.1915 թ.), 22.12.1915 թվականից Օխոտյան 43-րդ հետևակային գնդի հրամանատար։ Պրուտի գետանցման Ստրելեցկիյ կուտ գյուղի մոտ ամրացված դիրքերի գրավման համար պարգևատրվել է Սուրբ Գեորգիի 4-րդ աստիճանի շքանշանով։
Գեներալ-մայոր (հր. 20.10.1916 թ., 17.06.1916 թ.), եղել է Կիևյան ռազմական օկրուգի շտաբի պաշտոնների ռեզերվում (25.10.1916 թվականից)։ 26-րդ բանակային կորպուսի շտաբի պետ (12.05-28.08.1917 թ.), 4-րդ հրաձգային դիվիզիայի հրամանատար (28.08.1917 թվականից). 1917 թվականի դեկտեմբերից` «ուկրաինացված» զորամասի հրամանատար։


== Քաղաքացիական պատերազմ ==
Հանդես է եկել Ռուսաստանի հարավի զինված ուժերի Կամավորական բանակում, 13.11.1918 թվականից` Ռուսաստանի հարավի զինված ուժերի Գլխավոր հրամանատարական շտաբի պաշտոնների ռեզերվում, 22.01.1919 թվականից` Հարավարևմտյան երկրամասի զորքերի (Օդեսա) շտաբի պաշտոնների ռեզերվում, 12.02.1919 թվականից` Ռուսաստանի հարավի զինված ուժերի Ռուսական բանակի Գլխավոր հրամանատարական շտաբի հերթապահ գեներալի բաժնում, մինչև Ղրիմից էվակուացումը։ Էվակուացվել է Կատարո (Հարավսլավիա) «Իստեռն-Վիկտոր» նավով։
Մահացել է 1930 թվականից հետո։


== Գրականություն ==
А.А. Брусилов «Мои воспоминания. Брусиловский прорыв», изд.«Эксмо», 2013 г.
А. И. Григоров — Рязанская Книга Памяти Великой войны 1914—1918 годов. Послужной список.


== Արտաքին հղումներ ==
Батранец Николай Леонтьевич
Батранец Николай Леонтьевич Archived 2015-09-24 at the Wayback Machine.
1998

1998 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1998 թվականն է, 
XX դարի 98-րդ տարին։


== Դեպքեր ==
Հունվար 2 - Նոր Ռուբլի դրամական արժույթը ընդունվեց Ռուսաստանում
Փետրվար 3 - Լևոն Տեր-Պետրոսյանը հրաժարական է տալիս
Ապրիլ 9 - Ռոբերտ Քոչարյանը դառնում է Հայաստանի նախագահ
Սեպտեմբեր 27 - Գուգլ կայքը ստեղծվեց


== Ծնունդներ ==
Հունվարի 5 - Կարլես Ալենյա, Կիսապաշտպան  ֆուտբոլ
Մարտի 8 - Մոլլի Սթերլինգ, իռլանդացի երգչուհի և երգահան է, ով ներկայացնելու է Իռլանդիան Եվրատեսիլ 2015 երգի մրցույթում
Հուլիսի 7 - Դիլան Սփրեյբերրի, ամերիկացի դերասան


== Մահեր ==
Հունվարի 6 - Գեորգի Սվիրիդով, խորհրդային կոմպոզիտոր և երաժշտական-հասարակական գործիչ
Փետրվարի 2 - Հարուն Թազիեֆ, լեհ հրաբուխաբան
Փետրվարի 6 - Ղազար Այվազյան, հայ գրականագետ (ծ. 1913)
Փետրվարի 6 - Ղազար Վարդանի Այվազյան, հայ գրականագետ, բանասիրական գիտությունների թեկնածու, ԽՍՀՄ գրողների միության անդամ 1965-ից
Մարտի 8 - Մանյա Ղազարյան (արվեստաբան), Արվեստաբան
Ապրիլի 23 - Կոնստանտինոս Կարամանլիս, հույն պետական և քաղաքական գործիչ
Մայիսի 15 - Գևորգ Վահագնի Աբգարյան, հայ բանասեր, պատմաբան, գրականագետ, ձեռագրագետ, աղբյուրագետ, թարգմանիչ, բանասիրական գիտությունների դոկտոր, ԽՍՀՄ գրողների միության անդամ 1985-ից
Հունիսի 4 - Գալուստ Խանենց, պարսկահայ գրող (ծ. 1910)
Հունիս 11 - Գևորգ Էմին, հայ բանաստեղծ (ծ. 1919)
Հունիս 26 - Սերո Խանզադյան, հայ գրող (ծ. 1916)
Հուլիսի 18 - Վալենտին Պոդպոմոգով, բեմադրող նկարիչ, նկարիչ (ծ. 1924)
Օգոստոսի 30 - Թելման Գևորգյան (ճարտարապետ), հայ ճարտարապետ
Սեպտեմբերի 26 - Սերո Խանզադյան, հայ գրող, արձակագիր
Հոկտեմբերի 13 - Ալգիմանտաս Ստոշկուս, լիտվացի նկարիչ, մոնումենտալ արվեստի, վիտրաժի վարպետ, մանկավարժ
Հոկտեմբերի 15 - Ռոլֆ Հակոբ, գերմանահայ դիրիժոր (ծ. 1908)
Հոկտեմբերի 17 - Միքայել Հայրապետյան, հայ վիրաբույժ-ուռուցքաբան
Հոկտեմբերի 28 - Լեոնարդ Սարգսյան, հայ դերասան, ՀՀ ժողովրդական արտիստ
Նոյեմբերի 5 - Գեորգի Նալբանդյան, անասեր-լեզվաբան, արևելագետ, մանկավարժ։ Բանասիրական գիտությունների դոկտոր (1972), պրոֆեսոր (1973)
Նոյեմբերի 20 - Գալինա Ստարավոյտովա, ռուս քաղաքական և պետական գործիչ, միջազգային հարաբերությունների մասնագետ, իրավապաշտպան, պատմական գիտությունների թեկնածու
Նոյեմբերի 20 - Գալինա Ստարովոյտովա, ռուս քաղաքական և պետական գործիչ, միջազգային հարաբերությունների մասնագետ, իրավապաշտպան, պատմական գիտությունների թեկնածու
Նոյեմբեր 23 - Կարպ Խաչվանքյան, հայ դերասան, կատակերգու (ծ. 1923)
Դեկտեմբերի 21 - Հրայր Մարուխյան, հասարակական-քաղաքական գործիչ, ՀՅԴ բյուրոյի ներկայացուցիչ (1972-1994), ՀՅԴ կուսակցության անդամ՝ 1950 թվականից, ՀՀԴ Բյուրոյի անդամ՝ 1963 թվականից
Դեկտեմբերի 27 - Գևորգ Աճեմյան, հայ գրող, հրապարակախոս, Հայաստանի ազատագրության հայ գաղտնի բանակի հիմնադիր (ծ. 1932)
Դեկտեմբերի 27 - Խաչիկ Բաբայան, ֆիզիկոս, ֆիզիկա-մաթեմատեմատիկական գիտությունների դոկտոր։
Ցիլյուրիկի

Ցիլյուրիկի (ուկրաիներեն՝ Цилюрики), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Ցիլյուրիկի գյուղում բնակվում էր 45 մարդ։ Բնակավայրը զբաղեցնում է 0,192 կմ² տարածք։ Բնակչության խտությունը կազմում էր 234,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիրգամա

Չիրգամա (ռուս.՝ Чиргама), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Գետաբերանը տեղակայված է Չոր Վոդլա գետի ձախ ափին՝ 17 կմ հեռավորության վրա։ Գետի երկարությունը 19 կմ է, ավազանի տարածքը 106 կմ2։ Մոտակա շրջաներում բնակավայրեր չկան։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000016180
Հիդրոլոգիական ուսումնասիրությունների կոդը - 102001618
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ակտիվ կենտրոններ

Ակտիվ կենտրոններ.

քիմիական կինետիկայում քիմիական ռեակցիայի ընթացքում առաջացող միջանկյալ նյութեր՝ մոլեկուլների բեկորներ (ազատ ռադիկալներ կամ ատոմներ), որոնք կենտ էլեկտրոն ունենալու պատճառով քիմիապես հագեցած չեն և արտակարգ ռեակցունակ են։ Ակտիվ կենտրոններ են պայմանավորում շղթայական ռեակցիաները։ Մոլեկուլների տրոհումը և ակտիվ կենտրոնների առաջացումը տեղի են ունենում ջերմության, լույսի, ճառագայթային մասնիկների ազդեցությամբ կամ մոլեկուլների փոխադարձ հարվածների շնորհիվ։
Հետերոգեն (տարասեռ) կատալիզում, կատալիզատորի մակերևույթի այն մասերը, որոնց վրա ընթանում է քիմիական ռեակցիան։
Ֆերմենտային կատալիզում, ֆերմենտների մոլեկուլների այն մասերը, որոնք փոխազդման մեջ են մտնում կատալիզվող նյութի հետ։
Սերեբրյանի Բոր (քաղաքատիպ ավան, Ներյունգրինսկի ուլուս)

Սերեբրյանի Բոր (ռուս.՝ Серебряный Бор), քաղաքատիպ ավան Ռուսաստանի Սախա-Յակուտիայի հանրապետության Ներյունգրինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 4998 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անջինի Ներքին

Անջինի Ներքին, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 25 կմ հյուսիս, Արածանիի ավազանի մի գետակի ձորալանջին, Անջինի Վերին գյուղից 3 կմ հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տուկումայի շրջան

Տուկումայի շրջան, վարչատարածքային միավոր Լատվիայի կենտրոնական մասում, գտնվում է պատմական Կուրզեմե մարզում։ Երկրամասը բաղկացած է տաս շրջաններից և Տուկումա քաղաքից, որը համարվում է շրջանի կենտրոնը։
Սահմանակից է Տալսիի, Մերսրագսի, Էնգուրեի, Ելգավայի, Դոբելեի, Յաունպիլսի և Կանդավայի շրջաններին։
2010 թվականի հունվարի 1-ի դրությամբ բնակչությունը կազմել է 33.396 մարդ ։ Տարածքի մակերեսը կազմում է 1199.7 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Տուկումայի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Քաղաք Տուկումա (լատիշ․՝ Tukuma pilsēta)
Դեգոլեսի շրջան (լատիշ․՝ Degoles pagasts)
Ջուկստեսի շրջան (լատիշ․՝ Džūkstes pagasts)
Զենտենեսի շրջան (լատիշ․՝ Zentenes pagasts)
Իրլավասի շրջան (լատիշ․՝ Irlavas pagasts)
Լեստենեսի շրջան (լատիշ․՝ Lestenes pagasts)
Պուրեսի շրջան (լատիշ․՝ Pūres pagasts)
Սեմեսի շրջան (լատիշ․՝ Sēmes pagasts)
Սլամպեսի շրջան (լատիշ․՝ Slampes pagasts)
Տումեսի շրջան (լատիշ․՝ Tumes pagasts)
Յաունսատույի շրջան (լատիշ․՝ Jaunsātu pagasts)


== Ծանոթագրություններ ==


== Արտաքին հղումներ ==
Տուկումայի շրջանի պաշտոնական կայք (լատիշերեն)
Գաշփերդի

Գաշփերդի (վրաց.՝ გაშფერდი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 150 մետր բարձրության վրա։ Շրջկենտրոն Խոբիից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 622 մարդ։


== Ծանոթագրություններ ==
Էլվա (քաղաք, Էստոնիա)

Անվան այլ կիրառումների համար տե՛ս՝ Էլվա (այլ կիրառումներ)Էլվա (էստ․՝ Elva), քաղաք Էստոնիայի Տարտումաա նահանգի Էլվա շրջանում։
2012 թվականի տվյալներով քաղաքում բնակվում էր 5763 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)